A. Galak

Zakaria bin Ahmad atau lebih dikenali sebagai A. Galak (lahir 29 November 1941) merupakan seorang pelakon lelaki Malaysia. Beliau turut dikenali dengan gelaran Sarjan Misai kerana penampilan misainya dalam drama-drama kepolisan.

Kehidupan peribadi
Beliau dilahirkan sebagai Zakaria bin Ahmad pada 29 November 1941 di Johor Bahru, Johor dan dibesarkan di Singapura sebelum kembali ke Malaysia. Beliau merupakan bapa kepada lima orang anak dan datuk kepada 13 orang cucu.

Pada 27 Mei 2019, beliau dimasukkan ke Hospital Kuala Lumpur selepas diserang angin ahmar. Keadaan kesihatan beliau dilaporkan stabil.

Ibu beliau, Rokiah Jaafar meninggal dunia pada 27 Julai 2020.

Kerjaya
Mewarisi bidang lakonan daripada arwah ibunya, Rokiah Jaafar yang menjadi heroin filem Antara Senyum dan Tangis dan Putus Harapan, seangkatan dengan Kasma Booty. A. Galak memulakan kerjaya awalnya di Studio Jalan Ampas di bahagian solekan untuk lelaki. Beliau menjaga pakaian dan sesekali menyolek para pelakon. Beliau pernah menyolekkan Aziz Jaafar dan Dato' Ahmad Mahmud.

Beliau seterusnya menjadi pelakon tambahan dalam filem Ali Baba Bujang Lapok, Gerak Kilat, Aksi Kuching dan A-Go-Go '67 sekaligus menjadi penari untuk sesetengah babak. Waktu itu beliau tidak pernah terfikir untuk menjadi pelakon secara serius. Beliau hanya berlakon secara suka-suka sahaja.

Apabila Studio Jalan Ampas ditutup pada tahun 1967, beliau melakukan pelbagai pekerjaan untuk menyara hidup. Beliau turut menyertai Persatuan 4PM dan Persatuan Ali Fiji sebagai penari yang sering mengadakan persembahan di sekitar Singapura ketika itu. Malah beliau pernah menyertai kursus tarian di Kuala Kubu Baru selama sebulan.

Pada tahun 1984, beliau mengambil keputusan untuk berpindah ke Kuala Lumpur dan menetap di sana. Beliau tidak memilih kerja, Deddy M. Borhan dari Sabah Film Productions dan menawarkan beliau berlakon dalam filem Azura. Beliau juga muncul dalam filem Darah Satria sebagai Sarjan Razak.

Rezekinya dalam bidang lakonan terus berkembang apabila Datuk Yusof Haslam memberi kepercayaan padanya untuk mengarah drama Debu-Debu Kotaraya, Remang-Remang Kota Raya dan berlakon dalam Roda-Roda Kotaraya.

Beliau meraih kemasyhuran pada 1999 apabila memegang watak Sarjan (kemudian Sub-Inspektor) Hashim dalam Gerak Khas di mana beliau telah membintanginya selama 13 tahun. Beliau membuat kemunculan semula dalam siri drama itu pada 2014. Selain itu, beliau muncul dalam dua filem Abang Long Fadil arahan Syafiq Yusof.

Filemografi

Filem

Drama

Telefilem

Televisyen

Teater

Rujukan

Pautan luar
 

Kelahiran 1941
Orang hidup
Pelakon lelaki Malaysia
Orang dari Johor
Orang Malaysia berketurunan Melayu
Muslim Malaysia
Pelakon lelaki Malaysia abad ke-20
Pelakon televisyen Malaysia
Pelakon filem Malaysia